

**Шығыс Қазақстан облысының ерекше қорғалатын табиғи аумақтарының жекелеген жер учаскелерін босалқы жерлерге ауыстыру туралы**

Қазақстан Республикасы Үкіметінің 2014 жылғы 21 шілдедегі № 807 қаулысы

      2003 жылғы 20 маусымдағы Қазақстан Республикасы Жер кодексінің 13-бабына және «Ерекше қорғалатын табиғи аумақтар туралы» 2006 жылғы 7 шілдедегі Қазақстан Республикасы Заңының 7-бабына сәйкес Қазақстан Республикасының Үкіметі **ҚАУЛЫ ЕТЕДІ**:  
      1. Осы қаулыға қосымшаға сәйкес «Қазақстан Республикасы Қоршаған орта және су ресурстары министрлігінің «Семей орманы» мемлекеттік орман табиғи резерваты» республикалық мемлекеттік мекемесінің жалпы алаңы 804,2 гектар, оның ішінде Шығыс Қазақстан облысының Бородулиха ауданындағы 52,5 гектар және Семей қаласындағы 751,7 гектар жерлері Бұлақ ГЭС-ін салу үшін ерекше қорғалатын табиғи аумақтар жерлері санатынан босалқы жерлер санатына ауыстырылсын.  
      2. Шығыс Қазақстан облысының әкімдігі ерекше қорғалатын табиғи аумақтардың жерлерін босалқы жерлерге ауыстыруға байланысты Қазақстан Республикасының қолданыстағы заңнамасына сәйкес орман шаруашылығы өндірісінің шығындарын республикалық бюджеттің кірісіне өтесін және алынған сүректі Қазақстан Республикасы Қоршаған орта және су ресурстары министрлігінің «Семей орманы» мемлекеттік орман табиғи резерваты» республикалық мемлекеттік мекемесінің теңгеріміне бере отырып, алқаптарды тазалау бойынша шаралар қабылдасын.  
      3. Күші жойылды - ҚР Үкіметінің 04.09.2015 № 745 қаулысымен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).

      4. Осы қаулы қол қойылған күнінен бастап қолданысқа енгізіледі.

*Қазақстан Республикасының*  
*Премьер-Министрі                                     К. Мәсімов*

Қазақстан Республикасы  
Үкіметінің        
2014 жылғы 21 шілдедегі  
№ 807 қаулысына    
қосымша

**«Қазақстан Республикасы Қоршаған орта және су ресурстары**  
**министрлігінің «Семей орманы» мемлекеттік орман табиғи**  
**резерваты» республикалық мемлекеттік мекемесінің ерекше**  
**қорғалатын табиғи аумақтары жерлері санатынан босалқы жерлер**  
**санатына ауыстырылатын жерлерінің экспликациясы**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Р/с  № | Жер пайдаланушының  атауы | Жалпы алаңы, гектар | оның ішінде: | | | | | |
| орман көмкенген жерлер | алаңқай лар | сирек ормандар | жайлымдар | жолдар  1 | құмдар және басқа алқаптар |
| 1 | 2 | 3 | 4 | 5 | 6 | 7 | 8 | 9 |
| 1 | «Қазақстан Республикасы Қоршаған орта және су ресурстары министрлігінің «Семей орманы» мемлекеттік орман табиғи резерваты» республикалық мемлекеттік мекемесі | 804,2 | 566,6 | 82,8 | 23,8 | 41,4 | 1,5 | 88,1 |
| 2 | Жиыны | 804,2 | 566,6 | 82,8 | 23,8 | 41,4 | 1,5 | 88,1 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК